Birgitte Lersbryggen

Birgitte Lersbryggen (født 1975) er en norsk tidligere landslagsspiller i innebandy, ishockey og fotball. I 2002 ble hun rangert som verdens beste innebandyspiller.

 Innebandy 

 Sverige 
Birgitte Lersbryggen har vunnet SM-gull i innebandy med Balrog i 2000, 2001, 2003 og 2004 og vant Eliteseriens (SSL) poengliga i 2002. 

 Norge 
Hun har vunnet NM-gull med Tunet i 1995 og 1996, og vant både poengligaen og ble kåret til Årets spiller i 1999 i den norske eliteserien.

Hun debuterte i 1995 og kom på All Star-laget i VM 1997, VM 1999 og VM 2001.  Lersbryggen har også spilt fem U-16-kamper i fotball for Norges damelandslag i fotball i 1991. 

Lersbryggen var ekspertkommentator på SVTs sendinger fra innebandy VM i 2006.

 Klubber 
Innebandy
 Råsunda IS 2015-
 Älvsjö AIK 2007-2008
 Huddinge IBS 2007-2008
 Tunet IBK, Norge 1995-2000
 UCH Flamatt, Sveits 1997-1998
 Balrog Botkyrka / Södertälje NS / Djurgården 1996-2005, 2008-2012

Ishockey
 Segeltorps IF 2008-2009
 Jordal, Norge 2008
 Farsta, 1996-1997
 Vålerenga Ishockey 1993-1996

 Etter idrettskarrieren 
Som 44-åring startet Lersbryggen på brannmannutdannelse i Sverige. Hun jobbet som brannkonstabel i Stockholm i tre år, før hun flyttet til Norge og jobb i Nedre Romerike Brann og redningsvesen.

I 2024 var hun deltaker i sesong 15 av Mesternes mester på NRK.

 Referanser 

 Eksterne lenker 

 http://statistik.innebandy.se/ft.aspx?scr=playercareer&fplid=181633



Kategori:Norske ishockeyspillere
Kategori:Norske fotballspillere
Kategori:Norske innebandyspillere
Kategori:Ishockeyspillere for Jordal
Kategori:Ishockeyspillere for Furuset
Kategori:Ishockeyspillere for Vålerenga
Kategori:Mesternes Mester-deltakere